*****

ΚΑΝΟΝΙΣΜΟΣ (ΕΟΚ) αριθ. 3633/81 ΤΗΣ ΕΠΙΤΡΟΠΗΣ

της 17ης Δεκεμβρίου 1981

περί παροχής δυνατότητος συνάψεως συμφωνητικών μακροπροθέσμου ιδιωτικής απο- θεματοποιήσεως ορισμένων επιτραπεζίων οίνων για την περίοδο εμπορίας 1981/82

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως το άρθρο 7 παράγραφος 6, το άρθρο 9 παράγραφος 5, το άρθρο 12α παράγραφος 5 και το άρθρο 65,

Εκτιμώντας:

ότι από τα δεδομένα του απολογισμού προβλέψεων 1981/82 προκύπτει ότι, για τους επιτραπέζιους οίνους, οι διαθέσιμες ποσότητες που διαπιστώθηκαν στην έναρξη της αμπελοοινικής περιόδου υπερβαίνουν κατά τέσσερις τουλάχιστον μήνες καταναλώσεως το σύνολο των αναγκών που προβλέπονται για την εν λόγω αμπελουργική περίοδο· ότι κατόπιν αυτού, πληρούνται οι προϋποθέσεις για την παροχή της δυνατότητος συνάψεως συμφωνητικών μακροπρόθεσμου αποθεματοποιήσεως κατά την έννοια του άρθρου 7 παράγραφος 4 του εν λόγω κανονισμού·

ότι ο ως άνω υπολογισμός προβλέψεων εμφανίζει την ύπαρξη πλεονασμάτων για όλους τους τύπους επιτραπεζίων οίνων, καθώς και για τους επιτραπέζιους οίνους που ευρίσκονται σε στενή οικονομική σχέση με αυτούς τους τύπους επιτραπεζίων οίνων· ότι είναι απαραίτητο να προβλεφθεί η δυνατότητα συνάψεως συμφωνητικών μακροπροθέσμου αποθεματοποιήσεως γι' αυτούς τους τύπους επιτραπεζίων οίνων·

ότι το άρθρο 9 παράγραφος 4 του κανονισμού (ΕΟΚ) αριθ. 337/79 προβλέπει ότι για τα μακροπρόθεσμα συμφωνητικά το ποσό της ενισχύσεως μπορεί να αυξηθεί μέχρι 20 %· ότι λαμβανομένων υπόψη των συνθηκών αυτής της περιόδου, και ιδίως των διαθεσίμων ποσοτήτων που συνεπάγονται τη σύναψη μακροπροθέσμων συμφωνητικών, φαίνεται σκόπιμο να προβλεφθεί αύξηση κατά 10 % της ενισχύσεως που προβλέπεται στο άρθρο 11 του κανονισμού (ΕΟΚ) αριθ. 2600/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3632/81 (4)· ότι εν τούτοις, για επιτραπέζιους οίνους των οποίων το ποιοτικό επίπεδο είναι ανώτερο από το μέσο επίπεδο των επιτραπεζίων οίνων που είναι δυνατόν να αποτελέσουν αντικείμενο συμφωνητικών μακροπροθέσμου αποθεματοποιήσεως, και των οποίων η τιμή είναι κατά συνέπεια ανώτερη, είναι σκόπιμο να προβλεφθεί αύξηση κατά 20 %·

ότι για να καταστεί δυνατή μεγαλυτέρας διαρκείας αποσυμφόρηση της αγοράς και να αποφευχθούν νέες δυσκολίες μετά τη λήξη των συμφωνητικών βραχυπροθέσμου αποθεματοποιήσεως που έχουν ήδη συναφθεί, φαίνεται ορθό να επιτραπεί η σύναψη συμφωνητικού μακροπροθέσμου αποθεματοποιήσεως για τον οίνο που αποτελεί αντικείμενο συμφωνητικού βραχυπροθέσμου αποθεματοποιήσεως, το οποίο έχει συναφθεί πριν από την ημερομηνία ενάρξεως ισχός του παρόντος κανονισμού·

ότι για την εφαρμογή του άρθρου 12α του κανονισμού (ΕΟΚ) αριθ. 337/79, είναι αναγκαία η γνώση της μέγιστης ποσότητας επιτραπεζίου οίνου που ευρίσκεται υπό συμφωνητικό αποθεματοποιήσεως, η οποία μπορεί να αποτελέσει αντικείμενο αποστάξεως που αναφέρεται στο εν λόγω άρθρο· ότι κατόπιν αυτού πρέπει να προβλεφθεί ότι οι παραγωγοί θα παρέχουν στους οργανισμούς παρεμβάσεως τις απαραίτητες πληροφορίες· ότι οι ελάχιστες ποσότητες στις οποίες αναφέρονται τα συμφωνητικά μακροπροθέσμου αποθεματοποιήσεως για τους επιτραπέζιους οίνους R ΙΙΙ, Α ΙΙ και Α ΙΙΙ δεν δικαιολογούν για τους παραγωγούς των οίνων αυτών την υποχρέωση να προβαίνουν στην παροχή των αναφερομένων παραπάνω πληροφοριών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Παρέχεται η δυνατότητα συνάψεως συμφωνητικών μακροπροθέσμου αποθεματοποιήσεως για όλους τους τύπους επιτραπεζίων οίνων, καθώς και για τους επιτραπέζιους οίνους που ευρίσκονται σε στενή οικονομική σχέση με αυτούς τους τύπους επιτραπεζίων οίνων, εφ' οσον αυτοί ανταποκρίνονται στις ακόλουθες προϋποθέσεις:

1.2 // Ι. Λευκοί οίνοι: // // α) ελάχιστος κτηθείς αλκοολικός τίτλος: // 10 %· // β) ελάχιστη ολική οξύτητα (εκπεφρασμένη σε τρυγικό οξύ): // 4,5 γραμμάρια ανά λίτρο· // γ) μέγιστη πτητική οξύτητα: // 9 χιλιοστοϊσοδύναμα ανά λίτρο· // δ) μέγιστη περιεκτικότητα σε θειώδη ανυ- δρίτη: // 155 χιλιοστόγραμμα ανά λίτρο· // ε) μέγιστη περιεκτικότητα σε υπολειμματικά σάκχαρα: // 2,5 γραμμάρια ανά λίτρο· // ζ) έκθεση στον αέρα: // καλή, επί είκοσι τέσσερις ώρες· // η) χωρίς κακή γεύση. // // ΙΙ. Ερυθροί οίνοι: // // α) ελάχιστος κτηθείς αλκοολικός τίτλος: // 10 %· // β) ελάχιστη ολική οξύτητα (εκπεφρασμένη σε τρυγικό οξύ): // // - για τους οίνους που έχουν κτηθέντα αλκοολικό τίτλο κατώτερο από 11 %: // 5 γραμμάρια ανά λίτρο· // - για τους οίνους που έχουν κτηθέντα αλκοολικό τίτλο ίσο ή ανώτερο από 11 %: // 4,5 γραμμάρια ανά λίτρο· // γ) μέγιστη πτητική οξύτητα: // // - οίνοι των οποίων ο αλκοολικός τίτλος είναι κατώτερος από 12,5 %: // 12 χιλιοστοϊσοδύναμα ανά λίτρο· // - οίνοι των οποίων ο αλκοολικός τίτλος είναι ίσος ή ανώτερος από 12,5 %: // 14 χιλιοστοϊσοδύναμα ανά λίτρο· // δ) μέγιστη περιεκτικότητα σε θειώδη ανυ- δρίτη: // 120 χιλιοστόγραμμα ανά λίτρο· // ε) μέγιστη περιεκτικότητα σε υπολειμματικά σάκχαρα: // 2,5 γραμμάρια ανά λίτρο· // ζ) έκθεση στον αέρα: // καλή, επί είκοσι τέσσερις ώρες· // η) χωρίς κακή γεύση // // θ) χωρίς υβρίδια. //

Οι ερυθρωποί οίνοι πρέπει να ανταποκρίνονται στις προϋποθέσεις που προβλέπονται παραπάνω για τους ερυθρούς οίνους, εκτός από ό,τι αφορά τον θειώδη ανυδρίτη, του οποίου η μέγιστη περιεκτικότητα είναι εκείνη που καθορίζεται για τους λευκούς οίνους.

Εν τούτοις, οι επιτραπέζιοι οίνοι των τύπων R ΙΙΙ, Α ΙΙ και Α ΙΙΙ δεν υπόκεινται στις προϋποθέσεις που αναφέρονται υπό α, δ και ε.

2. Για την εφαρμογή του παρόντος κανονισμού, θεωρούνται ότι ευρίσκονται σε στενή οικονομική σχέση με τον επιτραπέζιο οίνο του τύπου:

- Α Ι, οι λευκοί επιτραπέζιοι οίνοι που έχουν κτηθέντα αλκοολικό τίτλο όχι κατώτερο από 12 βαθμούς και οι οποίοι δεν υπάγονται στον τύπο Α ΙΙ ή στον τύπο Α ΙΙΙ,

- R Ι, οι ερυθροί επιτραπέζιοι οίνοι που έχουν κτηθέντα αλκοολικό τίτλο όχι κατώτερο από 12 βαθμούς και όχι ανώτερο από 12,5 βαθμούς και οι οποίοι δεν υπάγονται στον τύπο R ΙΙΙ,

- R ΙΙ, οι ερυθροί επιτραπέζιοι οίνοι που έχουν κτηθέντα αλκοολικό τίτλο ανώτερο από 12,5 βαθμούς και οι οποίοι δεν υπάγονται στον τύπο R ΙΙΙ.

Άρθρο 2

Για τα συμφωνητικά αποθεματοποιήσεως που αναφέρονται στο άρθρο 1, το ποσό της ενισχύσεως που προβλέπεται στο άρθρο 11 του κανονισμού (ΕΟΚ) αριθ. 2600/79 αυξάνεται κατά 10 %. Εν τούτοις, το ποσό αυτό αυξάνεται κατά 20 % για τους επιτραπέζιους οίνους που ανταποκρίνονται στις κατωτέρω προϋποθέσεις:

1.2 // Ι. Λευκοί οίνοι: // // α) ελάχιστος κτηθείς αλκοολικός τίτλος: // 11 %· // β) ελάχιστη ολική οξύτητα (εκπεφρασμένη σε τρυγικό οξύ): // 4,5 γραμμάρια ανά λίτρο· // γ) μέγιστη πτητική οξύτητα: // 8 χιλιοστοϊσοδύναμα ανά λίτρο· // δ) μέγιστη περιεκτικότητα σε θειώδη ανυ- δρίτη: // 135 χιλιοστόγραμμα ανά λίτρο· // ε) μέγιστη περιεκτικότητα σε υπολειμματικά σάκχαρα: // 2 γραμμάρια ανά λίτρο· // ζ) έκθεση στον αέρα: // καλή επί είκοσι τέσερις ώρες· // η) χωρίς κακή γεύση. // // ΙΙ. Ερυθροί οίνοι: // // α) ελάχιστος κτηθείς αλκοολικός τίτλος: // 11 %· // β) ελάχιστη ολική οξύτητα (εκπεφρασμένη σε τρυγικό οξύ): // 4,5 γραμμάρια ανά λίτρο· // γ) μέγιστη πτητική οξύτητα: // 11 χιλιοστοϊσοδύναμα ανά λίτρο· // δ) μέγιστη περιεκτικότητα σε θειώδη ανυ- δρίτη: // 95 χιλιοστόγραμμα ανά λίτρο· // ε) μέγιστη περιεκτικότητα σε υπολειμματικά σάκχαρα: // 2 γραμμάρια ανά λίτρο· // ζ) έκθεση στον αέρα: // καλή, επί είκοσι τέσσερις ώρες· // η) χωρίς κακή γεύση // // θ) χωρίς υβρίδια. //

Οι ερυθρωποί οίνοι πρέπει να ανταποκρίνονται στις προϋποθέσεις που προβλέπονται παραπάνω για τους ερυθρούς οίνους, εκτός από ό,τι αφορά στον θειώδη ανυδρίτη, του οποίου η μέγιστη περιεκτικότητα είναι εκείνη που καθορίζεται για τους λευκούς οίνους.

Εν τούτοις, οι επιτραπέζιοι οίνοι των τύπων R ΙΙΙ, Α ΙΙ και Α ΙΙΙ δεν υπόκεινται στις προϋποθέσεις που αναφέρονται υπό α, δ και ε.

Άρθρο 3

Τα συμφωνητικά βραχυπροθέσμου αποθεματοποιήσεως που έχουν συναφθεί πριν από την ημερομηνία ενάρξεως ισχύος του παρόντος κανονισμού διαρρήγνυνται κατόπιν αιτήσεως του ενδιαφερομένου, για την ποσότητα για την οποία ο ενδιαφερόμενος συνάπτει ταυτόχρονα συμφωνητικό μακροπροθέσμου αποθεματοποιήσεως.

Στην περίπτωση αυτή, για την ποσότητα που υπήχθη με αυτόν τον τρόπο σε συμφωνητικό μακροπροθέσμου αποθεματοποιήσεως, ισχύει το δικαίωμα ενισχύσεως για βραχυπρόθεσμη αποθεματοποίηση, για την περίοδο κατά την οποία βρισκόταν υπό συμφωνητικό αυτού του είδους.

Άρθρο 4

1. Οι παραγωγοί που επιθυμούν να συνάψουν συμφωνητικό μακροπροθέσμου αποθεματοποιήσεως, με εξαίρεση εκείνων που αφορούν επιτραπεζίους οίνους των τύπων R ΙΙΙ, Α ΙΙ και Α ΙΙΙ, ανακοινώνουν στον οργανισμό παρεμβάσεως, κατά την υποβολή της αιτήσεως συνάψεως πιστοποιητικών, τη συνολική ποσότητα επιτραπεζίου οίνου που έχει παραχθεί κατά την τρέχουσα περίοδο.

Για τον σκοπό αυτό, ο παραγωγός παρουσιάζει:

- για τους οίνους που έχουν ληφθεί από οινοποίηση νωπών σταφυλών, αντίγραφο της ή των δηλώσεων παραγωγής που έχουν συνταχθεί σύμφωνα με το άρθρο 2 του κανονισμού αριθ. 134 της Επιτροπής, ή ισοδύναμη δήλωση που εκδίδεται από την αρμόδια αρχή,

- για τους οίνους που έχουν ληφθεί από οινοποίηση γλεύκους σταφύλης ή μερικώς ζυμωθέντος γλεύκους σταφύλης, αντίγραφο του ή των συνοδευτικών εγγράφων που έχουν συνταχθεί για την μεταφορά μέχρι τις εγκαταστάσεις οινοποιήσεως γλευκών που έχει αγοράσει. 2. Τα Κράτη μέλη γνωστοποιούν στην Επιτροπή, το αργότερο ως τις 10 Μαΐου 1982, τη μέγιστη ποσότητα επιτραπεζίου οίνου που ευρίσκεται υπό συμφωνητικό μακροπροθέσμου αποθεματοποιήσεως, η οποία μπορεί να αποτελέσει αντικείμενο της αποστάξεως που αναφέρεται στο άρθρο 12α παράγραφος 2 του κανονισμού (ΕΟΚ) αριθ. 337/79.

Άρθρο 5

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 17 Δεκεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 17 Δεκεμβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 359 της 15. 12. 1981, σ. 1.

(3) ΕΕ αριθ. L 297 της 24. 11. 1979, σ. 15.

(4) Βλέπε σ. 22 της παρούσας Επίσημης Εφημερίδας.